CELEX: 62018TN0625
Language: sl
Date: 2018-10-10 00:00:00
Title: Zadeva T-625/18: Tožba, vložena 10. oktobra 2018 – FT/ESMA

14.1.2019   
            
            
               SL
            
            
               Uradni list Evropske unije
            
            
               C 16/46
            
         
      Tožba, vložena 10. oktobra 2018 – FT/ESMA
      (Zadeva T-625/18)
      (2019/C 16/57)
      Jezik postopka: angleščina
      
         Stranki
      
      
         Tožeča stranka: FT (zastopnik: S. Pappas, odvetnik)
      
         Tožena stranka: Evropski organ za vrednostne papirje in trge (ESMA)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za ničen razglasi sklep ESMA41-137-1154 izvršnega direktorja Evropskega organa za vrednostne papirje in trge (ESMA) z dne 9. avgusta 2018, s katerim ESMA zahteva izterjavo zneska 12 000,00 EUR v zvezi s stroški, ki jih je ESMA imela v zadevi F-39/14;
               
            
                  —
               
               
                  za nično razglasi povezano obvestilo o dolgovanem znesku št. 4440180170 z dne 10. avgusta 2018, ki ga je izdal ESMA;
               
            
                  —
               
               
                  ugotovi, da ESMA plača svoje stroške in stroške tožeče stranke v tem postopku.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog se nanaša na kršitev člena 98 finančne uredbe, (1) člena 60 finančne uredbe ESMA, (2) člena 170 Poslovnika Splošnega sodišča ter načela enakosti orožij strank spora, ker naj znesek, ki naj bi ga domnevno dolgovala tožeča stranka in ki je bil določen v navedenih aktih, Splošno sodišče ne bi določilo v skladu z navedenim členom 170.
               
            
                  2.
               
               
                  Z drugim tožbenim razlogom se trdi, da stroškov, ki jih navaja tožena stranka, ni mogoče izterjati, saj je bil prekoračen razumen rok za takšno zahtevo.
               
            
                  3.
               
               
                  S tretjim tožbenim razlogom se navaja očitna napaka pri presoji, s strani tožene stranke, dolga tožeče stranke, ker naj bi bil zahtevani znesek 12 000,00 EUR pretiran.
               
            
         (1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, str. 1).
      
         (2)  Sklep upravnega odbora o finančni uredbi organa za vrednostne papirje in trge ESMA/2014/MB/38.